Billy Crudup

William Gaither “Billy” Crudup (; lahir 8 Julai 1968) merupakan pelakon filem dan pentas yang pernah memenangi Tony Award. Beliau dikenali menerusi peranan sebagai pemain gitar yang bernama Russell Hammond menerusi Almost Famous, Will Bloom menerusi Big Fish, Ashitaka menerusi Princess Mononoke dan Doctor Manhattan untuk filem Watchmen.

 Biografi 
Crudup dilahirkan di Manhasset, New York merupakan cucu kepada Billy Gaither, iaitu seorang peguam yang dikenali di Florida. Ibu bapanya bercerai ketika beliau kecil lagi dan kemudiannya merujuk semula dan bercerai buat kali kedua. Crudup mempunyai dua orang abang: Tommy, penerbit eksekutif, dan Brooks, juga seorang penerbit. Apabila berusia kira-kira lapan tahun, beliau meninggalkan New York bersama-sama keluarganya untuk menetap di Texas dan kemudiannya di Florida. Beliau tamat pengajian di Sekolah Tinggi St. Thomas Aquinas di Fort Lauderdale, Florida (1986).

Crudup kemudiannya memasuki University of North Carolina di Chapel Hill dan meneruskan minat dalam lakonan di Lab!Theatre. Beliau kemudiannya menyambung pengajian di Tisch School of the Arts di Universiti New York, dan tamat pada tahun 1994. Setahun kemudian, beliau berlakon di teater berjudul Arcadia.

 Kehidupan peribadi 
Semenjak 1996 sehingga November 2003, Crudup dilaporkan menjalinkan hubungan dengan pelakon Mary-Louise Parker, dan mempunyai seorang anak lelaki, William Atticus Parker, yang lahir pada 7 Januari 2004. Semasa Parker sedang hamil tujuh bulan, Crudup meninggalkan Parker. Khabar angin mengatakan Crudup meninggalkan Parker kerana Claire Danes. Pada 2004, Danes dan Crudup mengesahkan mereka mempunyai hubungan tetapi menafikan laporan akhbar mengenai mereka bersama ketika Crudup dan Parker berpisah. Pada Disember 2006, kedua-duanya putus selepas Danes dilihat bersama Hugh Dancy.

 Filemografi 
 Tahu  Judul  Peranan  Nota 1996  Sleepers  Tommy Marcano  Everyone Says I Love You  Ken  1997  Inventing the Abbotts  John Charles "Jacey" Holt  Grind  Eddie Dolan  Princess Mononoke  Ashitaka  (suara: versi Bahasa Inggeris) 1998  Monument Ave. (Judul asal Snitch)  Teddy Timmons  Without Limits  Steve Prefontaine  The Hi-Lo Country  Pete Calder  1999  Jesus' Son  FH  Filem 2000  Waking the Dead  Fielding Pierce  Almost Famous  Russell Hammond  Filem 2001  World Traveler  Cal  Charlotte Gray  Julien Levade  2002  Birdseye    2003  Big Fish  Will Bloom  2004  Stage Beauty  Ned Kynaston  2005  Trust the Man  Tobey  2006  Mission: Impossible III  IMF Operations Director Musgrave  The Good Shepherd  Arch Cummings  2007  Dedication  Henry  2008  Pretty Bird  Unknown  2009  Watchmen  Doctor Manhattan   Public Enemies  J. Edgar Hoover  

 Rujukan 

 Pautan luar 


 Billy Crudup comprehensive profile 
 Q&A: Billy Crudup at Broadway.com

Kategori:Pelakon lelaki Amerika Syarikat
Kategori:Pelakon filem Amerika Syarikat
Kategori:Orang hidup
Kategori:Kelahiran 1968